Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkeztutako galdera, Nafarroako Gobernuak hondakinen balorizaziorako eta biogasaren aprobetxamendurako aurreikusten duen estrategiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Landa Garapeneko eta Ingurumeneko Batzordean izapidetzea.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Miguel Bujanda Cirauqui jaunak, Legebiltzarreko Erregelamenduan ezarritakoaren babesean, honako ahozko galdera hau egiten dio Landa Garapeneko eta Ingurumeneko kontseilariari, Osoko Bilkuran ahoz erantzun dezan:

Zer estrategia aurreikusi du Nafarroak Gobernuak hondakinen balorizaziorako (nekazaritza eta abeltzaintzakoak, nekazaritza eta elikagaien industriakoak, udalerrietakoak eta araztegietako lohiak) eta biogasa bi bide nagusiren bidez aprobetxatzeko (elektrizitatea eta bero erabilgarria ekoiztea, batez ere industriarako, eta bioerregai gisa erabiltzea)?

Iruñean, 2022ko uztailaren 18an

Foru parlamentaria: Miguel Bujanda Cirauqui